32006D0681
L 279/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 октомври 2006 година
за актуализиране на корекционните коефициенти, прилагани от 1 август, 1 септември, 1 октомври, 1 ноември и 1 декември 2005 година и от 1 януари 2006 година към възнагражденията на длъжностните лица, срочно наетите служители и договорно наетите служители на Европейските общности, на служба в трети страни
(2006/681/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност;
като взе предвид Правилника за длъжностните лица на Европейските общности и условията за работа на другите служители на Общностите, установени с Регламент (ЕИО, Евратом, ЕОВС) № 259/68 (1), последно изменен с Регламент (ЕО, Евратом) № 2104/2005 (2), и по-специално член 13, втори параграф от приложение Х към него,
като има предвид, че:
(1)
Съгласно член 13, първи параграф от приложение Х към Правилника за персонала корекционните коефициенти, които се прилагат от 1 юли 2005 г. към възнагражденията на длъжностните лица, срочно наетите служители и договорно наетите служители на Европейските общности, на служба в трети страни, платими във валутата на държавата по място на заетост, са определени в Регламент (ЕО, Евратом) № 351/2006 на Съвета (3).
(2)
В съответствие с член 13, втори параграф от приложение Х към Правилника за персонала някои от тези корекционни коефициенти трябва да бъдат актуализирани, считано от 1 август, 1 септември, 1 октомври, 1 ноември и 1 декември 2005 г. и от 1 януари 2006 г., тъй като статистическите данни, с които разполага Комисията, сочат, че в определени трети страни промените в издръжката на живот, измерени въз основа на корекционния коефициент и съответния обменен курс, са надхвърлили 5 % от последното фиксиране или актуализиране на корекционните коефициенти,
РЕШИ:
Член единствен
От 1 август, 1 септември, 1 октомври, 1 ноември и 1 декември 2005 г. и от 1 януари 2006 г. корекционните коефициенти, прилагани към възнагражденията на длъжностните лица, срочно наетите служители и договорно наетите служители на Европейските общности, на служба в трети страни, платими във валутата на държавата по място на заетост, се изменят, както е посочено в приложението към настоящото решение.
Обменните курсове, използвани за изчисляване на това възнаграждение, се определят в съответствие с правилата за прилагане на Финансовия регламент и съответстват на датите, посочени в първи параграф.
Съставено в Брюксел на 10 октомври 2006 година.